Hvaljen Isus i Marija !!

Za početak sata izmolit ćemo molitvu Oče naš :

Oče naš,
koji jesi na nebesima,
sveti se ime tvoje,
dođi kraljevstvo tvoje,
budi volja tvoja,
kako na nebu tako i na zemlji.
Kruh naš svagdanji daj nam danas,
i otpusti nama duge naše,
kako i mi otpuštamo dužnicima našim,
i ne uvedi nas u napast,
nego izbavi nas od zla.
Amen.

Danas ćemo govoriti od Cvjetnici. No prije nego što počnemo s ovom temom ponovit ćemo najbitnije s prethodnih satova.

**Tjelesna djela milosrđa**

1. Gladna nahraniti.
2. Žedna napojiti.
3. Siromaha odjenuti.
4. Putnika primiti.
5. Bolesnika i utamničenika pohoditi.
6. Zarobljenike i prognanike ( izbjeglice) pomagati .
7. Mrtve pokopati.

**Duhovna djela milosrđa**

1. Dvoumna savjetovati.
2. Neuka poučiti.
3. Grešnika pokarati.
4. Žalosna i nevoljna utješiti.
5. Uvredu oprostiti.
6. Nepravdu strpljivo podnositi.
7. Za žive i mrtve Boga moliti.

Ako ste u mogućnosti sliku koja prikazuje Isusove kušnje potrebno je isprintati, te zalijepiti u svoju bilježnicu i pobojati.



Nakon što ste završili s bojanjem, otvorite svoj udžbenik na stranici 76. i 77., te pročitajte tekst „*Isusova muka i smrt.*“

Sljedeće rečenice potrebno je prepisati u svoju bilježnicu.

Cvjetnicom započinje Veliki tjedan, a naziva se još i Nedjelja muke Gospodnje. Također Cvjetnicom se sjećamo i Isusovog ulaska u Jeruzalem kada ga je narod dočekao kao kralja, te stoga nosimo na blagoslov maslinove grančice koje nakon svete mise nosimo u svoje domove.

Nakon što ste zapisali ove rečenice služeći se tekstom koji ste pročitali „ *Isusova muka i smrt*“ potrebno je izraditi strip u svoju bilježnicu koji ima 4 slike, svaka slika treba biti pobojana , te ispod svake slike treba se nalaziti najmanje jedna rečenica koja opisuje sliku.

Za kraj sata izmolit ćemo sljedeću molitvu :

Čvrsto vjerujem u Boga Oca i Sina i Duha Svetoga.
Životom želim potvrditi svoj krsni savez s Bogom
i tako obnoviti sveti pradjedovski zavjet
vjere u Isusa Krista i vjernosti Katoličkoj Crkvi.
Svoju odluku polažem u bezgrešno Srce Presvete Bogorodice Marije.
Amen.